***ΔΙΚΗΓΟΡΙΚΟΣ ΣΥΛΛΟΓΟΣ ΒΕΡΟΙΑΣ***

***ΜΝΗΜΟΝΙΟ***

***ΓΙΑ ΤΟΥΣ ΔΙΚΑΣΤΙΚΟΥΣ ΑΝΤΙΠΡΟΣΩΠΟΥΣ***

**Των Δημοτικών -Περιφερειακών Εκλογών της 8ης** **Οκτωβρίου 2023**

**και των επαναληπτικών αυτών στις 15 Οκτωβρίου 2023**

**ΠΑΡΟΥΣΙΑΣΗ**

**Παρασκευή   6-10-2023** :**Παρουσιαζόμαστε ,στην περιφέρεια που διοριστήκαμε,**  στον Έφορο Δικαστικών αντιπροσώπων (**Πρωτοδικείο**),στον **Εισαγγελέα** και στον **Γενικό Γραμματέα της Περιφέρειας** (για Βέροια ,πρώην Νομαρχία ,Μητροπόλεως 44 και τηλεφωνικά,αν θέλουμε στα τηλ 2331350112/116) και δηλώνουμε ότι αναλαμβάνουμε καθήκοντα

**ΠΑΡΑΛΑΒΗ ΥΛΙΚΟΥ**

**Παρασκευή ή Σάββατο 6 ή 13 /10//2023**:Παραλαβή εκλογικού σάκου και υλικού από τον δήμο που ανήκει το εκλογικό τμήμα ,αφού τηλεφωνήσουμε την προηγούμενη μέρα για να μάθουμε τον τόπο και τον χρόνο παραλαβής.

ΠΡΟΣΟΧΗ:Μαζί με τον σάκο παραλαμβάνουμε και την ΣΦΡΑΓΙΔΑ,την οποία θα την παραδώσουμε ,μετά το πέρας της εκλογικής διαδικασίας, πάλι στον Δήμο.Αν δεν την παραδώσουμε δεν θα μας δοθεί νέα την δεύτερη Κυριακή.

***Παραλαμβάνουμε 2 σάκους*  για “*Δημοτικές Εκλογές*” και για “*Περιφερειακές Εκλογές*” και κάνουμε:**

***α.- Έλεγχο εκλογικών εγγράφων***

**ΣΕ ΚΑΘΕ ΣΑΚΚΟ ,ΜΙΑ ΦΟΡΑ ΑΝΑ ΚΥΡΙΚΗ ,υπάρχει:**

- **Το Βιβλίο Πρωτοκόλλου Ψηφοφορίας**   

**-**  **Βιβλία Πράξεων της Εφορευτικής Επιτροπής** (Πρακτικό Νο 1 κ Νο 2 )

-**Βιβλία Διαλογής Ψήφων** (ΜΌΝΟ ΓΙΑ ΤΟ ΒΙΒΛΙΟ ΤΩΝ ΔΗΜΟΤΙΚΩΝ ΥΠΑΡΧΕΙ Η ΣΗΜΕΙΩΣΗ: Στις σελίδες 3-112, στην επικεφαλίδα της δεύτερης στήλης αντί «Συνδυασμοί» νοείται «Υποψήφιοι»).

**-Προκήρυξη που περιλαμβάνει τους συνδυασμούς και τους υποψήφιους στη συγκεκριμένη περιφέρεια, Δήμο**

**ΣΕ ΕΝΑΝ ΣΑΚΟ θα υπάρχει:**

- **Ο εκλογικός κατάλογος.****(ΕΝΑΣ ΚΑΙ ΓΙΑ ΤΙΣ ΔΥΟ ΕΚΛΟΓΕΣ)**

- **Το Βιβλίο Πρωτοκόλλου Ψηφοφορίας**   **(ΕΝΑ ΚΑΙ ΓΙΑ ΤΙΣ ΔΥΟ ΕΚΛΟΓΕΣ)**

**-Έντυπα δηλώσεων εκλογέων.**

**- Έντυπα βεβαιώσεων εκλογέων ότι ψήφισαν.**

**Τα έντυπα τηλεγραφήματα** ΕΝΑ ΓΙΑ ΤΟΥΣ ΣΥΝΔΙΑΣΜΟ ΤΩΝ ΔΗΜΟΤΙΚΩΝ ΚΑΙ ΕΝΑ ΓΙΑ ΤΗΣ ΠΕΡΙΦΕΡΕΙΑΣ)

**Ο,τι  λείπει το ζητάμε από τον Δήμο ή την Νομαρχία**

***ΤΟ ΕΚΛΟΓΙΚΟ ΥΛΙΚΟ ΘΑ ΔΩΘΕΙ ΜΙΑ ΦΟΡΑ ( στυλό, χάρακας ,κλειδαριές κλπ)***

**ΠΡΟΣΟΧΗ:΄ΟΠΟΥ χρησιμοποιηθούν προεκτυπωμένες καταστάσεις,από το ΥΠΕΣ, που θα ενσωματωθούν στα Εκλογικά Βιβλία, θα πρέπει να σφραγισθούν με ενωτικές σφραγίδες της Εφορευτικής Επιτροπής, προκειμένου να παραληφθούν από το Πρωτοδικείο**

**β.- Έλεγχο ψηφοδελτίων- φακέλων**

**Τα ψηφοδέλτια: λευκά**

**Φάκελοι:** Για τις δημοτικές εκλογές ό φάκελος είναι λευκής απόχρωσης και φέρει το γράμμα **«Δ»** απόχρωσης «βαθύ μπλε» σε έντονη γραμματοσειρά,

Για τις περιφερειακές εκλογές ο φάκελος είναι θαλασσιάς απόχρωσης και φέρει το γράμμα **«Π»** απόχρωσης «βαθύ μπλε»

Πρέπει να ελεγχθεί αν μέσα στο σάκο βρίσκονται τα ορθά ψηφοδέλτια (της συγκεκριμένης εκλογικής περιφέρειας Δήμου, Δημοτικής ή Τοπικής Κοινότητας), σε επαρκή ποσότητα και σε καλή κατάσταση) όλων των συνδυασμών, που αναφέρονται στην προκήρυξη του Δήμου και της Περιφέρειας αντίστοιχα, καθώς και λευκά.

**ΠΡΟΣΟΧΗ για το Σάββατο**

**Α)Καλό είναι  να συμπληρώσουμε μία   Βεβαίωση ψήφισης εκλογέων (βρίσκεται στο σάκο),  με όλα τα στοιχεία της  εκλογικής περιφέρειας ,περιφερειακή Ενότητα Δήμος, Εκλογικό Τμήμα, τόπος, ημερομηνία και ονοματεπώνυμο Δικαστικού Αντιπροσώπου και να αναπαραχθεί σε φωτοαντιγραφικό αρκετές φορές, ώστε να απομένει μόνο προς συμπλήρωση το ονοματεπώνυμο του εκλογέα,γιατί πολλοί εκλογείς  θα   ζητήσουν βεβαίωση ότι ψήφισαν και δεν θα προλαβαίνουμε να την συμπληρώσουμε κατά την διάρκεια της ψηφοφορίας.**

**Β)** **Να έχουμε μαζί μας Υγρό διαγραφής (blanco) ,Aναπτήρα , Λαστιχάκια , Ψαλίδι , Κολλητική ταινία (σελοταίηπ) , Kόλλα stick , Αριθμομηχανή (κομπιουτεράκι) , φακέλους μεγάλου μεγέθους (Α4 ή μεγαλύτερους) ανά εκλογή ΚΑΙ μεγάλο συρραπτικό**

**ΠΡΟΕΡΓΑΣΙΑ**

   1)Είναι σκόπιμο, να συμπληρωθούν από το Σάββατο όλα τα βιβλία ή να επικολληθεί ή να συρραφτεί το Πρακτικό 2 του Βιβλίου εκ των προτέρων κάθε εκλογής , με την καταγραφή των ονομάτων όλων των συνδυασμών και κυρίως των υποψηφίων των συνδυασμών που μετέχουν στις εκλογές αυτές, με τη σειρά που αναφέρονται στην προκήρυξη στην οικεία θέση.

**2)**Είναι επίσης σκόπιμο **(για τις συγκεκριμένες εκλογές αναγκαίο)**να συμπληρωθούν ή να συρραφτεί από το Σάββατο, τα ονόματα των υποψηφίων στο σχετικό πρωτόκολλο διαλογής (αφήνοντας σχετικά ελεύθερα τετραγωνίδια μεταξύ των συνδυασμών ανάλογα με την εκτιμώμενη δύναμή τους),για όσους τα γράψουν με το χέρι.

**ΚΥΡΙΑΚΗ 8-10-2023:**

Μία ώρα πριν από την ψηφοφορία δηλαδή στις 6.00πμ τα μέλη της  εφορευτικής επιτροπής είναι υποχρεωμένα να βρίσκονται στον τόπο της ψηφοφορίας ,ετοιμάζουμε αίθουσα για την παραλαβή  του καταστήματος ,κάλπης , επίπλων , κ.λ.π. Η εφορευτική επιτροπή τακτοποιεί την αίθουσα της ψηφοφορία ( Τραπέζια  καρέκλες , 2 ,3 παραβάν κ.λ.π ). συντάσσεται πρακτικό **( Νο 1 Πρακτικού**) **που υπογράφεται από την εφορευτική επιτροπή και τους αντιπροσώπους συνδυασμών κλπ**.

Η εφορευτική επιτροπή αναθέτει καθήκοντα γραμματέα για την σύνταξη των πρακτικών της,στο ι έντυπο πρακτικό που υπάρχει μέσα στο σάκο ,πρακτικό Νο 1,ενοποιημένο με το πρακτικό Νο 2.

**ΕΦΟΡΕΥΤΙΚΗ ΕΠΙΤΡΟΠΗ**

Την εκλογή διευθύνει η εφορευτική επιτροπή η οποία αποτελείται από τον Δικαστικό Αντιπρόσωπο ,ως Πρόεδρο και από 4 λαϊκά μέλη(τακτικά ή αναπληρωματικά).Αν λείπουν τα τακτικά ή αναπληρωματικά μέλη ,την εκλογή κάνει ο δικαστικός αντιπρόσωπος με τα παρόντα μόνο μέλη Ο Δικαστικός Αντιπρόσωπος ,εκτός από τα καθήκοντα του Προέδρου της ΕΕ έχει τα δικαιώματα και τις υποχρεώσεις του ανακριτικού υπαλλήλου και ενεργεί αυτεπάγγελτα ή μετά από μήνυση οποιουδήποτε πολίτη την ανάκριση για να εξακριβώσει όλες τις αξιόποινες πράξεις που έγινα μέσα ή γύρω από το εκλογικό κατάστημα .Ενεργεί μόνος του χωρίς να συμπράττει γραμματέας και λοιπά και διαβιβάζει τις μηνύσεις και τα σχετικά στον αρμόδιο Εισαγγελέα Πλημμελειοδικών . Δικαστικός αντιπρόσωπος διεξάγει την εκλογή μόνος ,αν λείπουν μέλη της εφορευτικής επιτροπής (Τακτικά και αναπληρωματικά). Αν λείπει ή κωλύεται ο Δικαστικός αντιπρόσωπος και δεν σταλεί αναπληρωματικός από τον έφορο των Δικαστικών αντιπροσώπων την εκλογή διεξάγει η Εφορευτική επιτροπή, εφόσον είναι παρόντα τρία μέλη τουλάχιστον. Στην περίπτωση αυτή προεδρεύει ο μεγαλύτερος στην ηλικία. Και τότε αποφασίζει κατά πλειοψηφία η επιτροπή. Επί ισοψηφίας επικρατεί η ψήφος του Προέδρου . Όταν υπάρχει Δικαστικός Αντιπρόσωπος η Εφορευτική επιτροπή αποφασίζει κατά πλειοψηφία.

Δηλαδή ο Δικαστικός Αντιπρόσωπος έχει ίση ψήφο με τα μέλη της εφορευτικής επιτροπής. Σε περίπτωση ισοψηφίας επικρατεί η ψήφος του δικαστικού αντιπροσώπου.

**ΓΡΑΜΜΑΤΕΑΣ**

Η εφορευτική επιτροπή αναθέτει καθήκοντα γραμματέα

**ΑΝΤΙΠΡΟΣΩΠΩΝ ΣΥΝΔΥΑΣΜΩΝ (άρθρα 22 και 124 Ν. 3852/2010) .**

Οι Αντιπρόσωποι των συνδυασμών ή του μεμονωμένου υποψηφίου, προσκομίζουν το έγγραφο του διορισμού τους (υπογραμμένο, συνήθως με μηχανικό μέσο, από τον υποψήφιο Περιφερειάρχη ή Δήμαρχο ή τον υποψήφιο αντίστοιχα ή το προς τούτο εντεταλμένο πρόσωπο) στο οποίο αναγράφεται το όνομα του τακτικού Αντιπροσώπου και ενός ή δύο αναπληρωματικών. Οι παραπάνω Αντιπρόσωποι παραμένουν στο εκλογικό τμήμα ολόκληρη τη διάρκεια της ψηφοφορίας και, κατά τη διαλογή, ασκούν τα νόμιμα δικαιώματά τους και υπογράφουν στα σχετικά Πρακτικά της Εφορευτικής Επιτροπής.Αν οι αντιπρόσωποι ***των υποψηφίων είναι πάνω από τρεις***, εφαρμόζεται το αρθρο 40 του ΠΔ 96/2007)

**ΠΟΙΟΙ ΨΗΦΙΖΟΥΝ ΚΑΙ ΠΩΣ**

**Δικαστικός Αντιπρόσωπος**

α) Δημοτικές Εκλογές: μόνο αν είναι εγγεγραμμένοι σε εκλογικό κατάλογο του δήμου όπου ασκούν τα καθήκοντά τους.

β) Περιφερειακές Εκλογές: μόνο αν είναι εγγεγραμμένοι:

βα) σε εκλογικό κατάλογο του δήμου όπου ασκούν καθήκοντα ή

ββ) άλλου δήμου της οικείας περιφέρειας, οπότε υπογράφουν και υπεύθυνη δήλωση, στην οποία δηλώνουν τον Δήμο και το εκλογικό τμήμα, στους εκλογικούς καταλόγους του οποίου είναι εγγεγραμμένοι

**Στο δε πρωτόκολλο ψηφοφορίας συμπληρώνουν, στις παρατηρήσεις:Δικαστικός Αντιπρόσωπος κ για ποιες εκλογές ψήφησαν.**

**Τα μέλη των εφορευτικών επιτροπών**

- ψηφίζουν στο τμήμα που ασκούν τα καθήκοντά τους.

**Ο γραμματέας**

-ψηφίζουν μόνο στο τμήμα που είναι εγγεγραμμένος.

**Ετεροδημότες / Απόδημοι / Ειδικές Κατηγορίες Εκλογέων:**

- Στις Δημοτικές και Περιφερειακές Εκλογές δεν υφίστανται Ειδικοί Εκλογικοί Κατάλογοι (πλην των πολιτών άλλων κρατών μελών της Ευρωπαϊκής Ένωσης). Όλοι οι Έλληνες πολίτες ψηφίζουν μόνο στους Εκλογικούς Καταλόγους του δήμου που είναι εγγεγραμμένοι.

**Πολίτες της Ευρωπαϊκής Ένωσης**

**α) Στις Δημοτικές και Περιφερειακές εκλογές, εκλογικό δικαίωμα έχουν και οι πολίτες άλλου κράτους μέλους της Ευρωπαϊκής Ένωσης, οι οποίοι είναι εγγεγραμμένοι στους ειδικούς εκλογικούς καταλόγους του οικείου δήμου (Δημοτικές Εκλογές) ή δήμων της οικείας περιφέρειας (Περιφερειακές Εκλογές).**

**β) Η ταυτοποίησή τους γίνεται βάσει έγκυρου αποδεικτικού ταυτότητας ή διαβατηρίου.**

**γ) Σε περίπτωση «παραλειφθέντων εκλογέων» πολιτών άλλου κράτους μέλους της Ευρωπαϊκής Ένωσης, απευθύνονται στο δήμο όπου έχουν υποβάλει την αίτηση εγγραφής τους στους Ειδικούς Εκλογικούς Καταλόγους, προκειμένου να τους χορηγηθεί σχετική βεβαίωση (αντί του πιστοποιητικού εγγραφής στα δημοτολόγια που**

**εκδίδεται για τους Έλληνες πολίτες).**

**ΨΗΦΟΦΟΡΙΑ**

**Κλειδώνουμε τις κάλπες**

**Έναρξη ψηφοφορίας 7.00 πμ - λήξη 19.00μμ**

Για την ψηφοφορία τηρείται από την εφορευτική επιτροπή  **ΕΝΑ πρωτόκολλο  ψηφοφορίας**  στο οποίο γράφονται οι εκλογείς που  ψηφίζουν και ο αριθμός του εκλογικού καταλόγου όπου είναι γραμμένος κάθε εκλογέας ΑΛΛΑ ΑΡΚΕΙ Η ΑΝΑΓΡΑΦΗ ΤΟΥ ΑΥΞΟΝΤΑ ΑΡΙΘΜΟΥ ΤΟΥ ΕΚΛΟΓΙΚΟΥ ΚΑΤΑΛΟΓΟΥ (εγκύκλιος 304447/2019)

**Θα μας χορηγηθεί συσκευή ενημέρωσης του** Υπουργείου Εσωτερικών.

**Θα υπάρχουν οδηγίες ενεργοποίησης της.Θα καταχωρήσουμε το άνοιγμα κ ό,τι μας ζητηθεί από εφορευτική κλπ.**

Τα χρονικά διαστήματα μετάδοσης προς το Υπουργείο Εσωτερικών, από τους δικαστικούς αντιπροσώπους, του αριθμού ψηφισάντων ανά εκλογικό τμήμα κατά την ημέρα διενέργειας των εκλογών, τα οποία δύνανται να μεταδίδονται μέσω ειδικής εφαρμογής, ως εξής:

Α) 1η μετάδοση: από 11:00 έως 11:30

Β) 2η μετάδοση: από 14:00 έως 14:30

Γ) 3η μετάδοση: από 17:00 έως 17:3

**ΑΝΑΓΝΩΡΙΣΗ ΤΩΝ ΨΗΦΟΦΟΡΩΝ**

Η αναγνώριση των ψηφοφόρων γίνεται βάσει της αστυνομικής ταυτότητας  ψηφιακής ή έντυπης και αν δεν έχουν του διαβατηρίου τους (ακόμη και αυτά που έχουν λήξει)  ή την άδεια οδήγησης ή το βιβλιάριο υγείας ή τη σχετική προσωρινή βεβαίωση της αρμόδιας αρχής.  
 Κατά την αναγνώριση των εκλογέων είναι ενδεχόμενο να διαπιστωθούν για ορισμένους εκλογείς ,ασυμφωνίες από λάθη ή άλλες αιτίες ,στα στοιχεία τους μεταξύ του εκλογικού καταλόγου  βιβλιαρίου  και  της αστυνομικής τους ταυτότητας.Ειδικότερα,α) Η εγγραφή στους λεξικογραφημένους και ενοποιημένους εκλογικούς καταλόγους να μη συμπίπτει απόλυτα με τα στοιχεία της αστυνομικής ή  της υπηρεσιακής τους ταυτότητας ,από ενδεχόμενα λάθη κατά την λεξικογράφηση ,ενοποίηση ή εκτύπωση των πρωτοτύπων εκλογικών καταλόγων .  
Αν τα λάθη είναι ουσιώδη και όχι απλώς τυπογραφικά  τότε αν είναι α)άνδρας προσκομίζει από τον Δήμο βεβαίωση ταυτοπροσωπίας αν β) είναι γυναίκα ,πριν προσκομίζει από τον Δήμο βεβαίωση ταυτοπροσωπίας,ελέγχουμε μήπως καταχωρήθηκε με το πατρικό της ή του πρώην συζύγου της,οπότε αν δεν αποδεικνύεται από την ταυτότητα τότε  προσκομίζει ληξιαρχική πράξη γάμου ή διαζευκτήριο κλπ.

**Αν έχει παραλειφθεί η εγγραφή εκλογέων στους εκλογικούς καταλόγους:**  
  Για να μπορέσουν να ασκήσουν το εκλογικό τους δικαίωμα οι εκλογείς αυτοί,πρέπει να προσκομίσουν πιστοποιητικό εγγραφής από τον Δήμο ή την κοινότητα στα δημοτολόγια του οποίου είναι εγγεγραμμένοι και να ψηφίσουν σ΄οποιοδήποτε εκλογικό τμήμα του Δήμου αυτού και να υπογράψουν υπεύθυνη δήλωση,όπως οι διπλοεγγεγραμμένοι-Τα ονόματα αυτά προστίθενται στους εκλογικούς καταλόγους και  προστίθενται στους εγγεγραμμένους.

**Ψηφοφορία πολιτών με αναπηρία:** Οι εκλογείς με αναπηρία ψηφίζουν με απόλυτη προτεραιότητα, ενώ καταβάλλεται κάθε προσπάθεια από τον Δικαστικό Αντιπρόσωπο (ακόμα και, εφόσον απαιτηθεί, παραδίδει ο ίδιος τους αντίστοιχους φακέλους με τα ψηφοδέλτια στον/στην ανήμπορο εκλογέα, προκειμένου να ψηφίσει σε διαχώρισμα Εκλογικού Τμήματος του ισογείου) ώστε να ψηφίσουν με τον ευκολότερο δυνατό τρόπο.

**Η ψηφοφορία απαγορεύεται να διακοπεί** πλην για λόγους εξαιρετικούς και απρόβλεπτους, οπότε πρέπει να γίνει σχετική μνεία στα πρακτικά. Η αδικαιολόγητη διακοπή της ψηφοφορίας αποτελεί ειδικό εκλογικό ποινικό αδίκημα (άρθρο 119§2 α΄ περ. γγ΄ του Π.Δ. 26/2012), ενώ παράλληλα θα πρέπει να παραταθεί η ψηφοφορία για χρόνο ίσο με αυτόν της διακοπής (άρθρο 89§1 ΠΔ 26/2012)

**Ενστάσεις κατά την διάρκεια της ψηφοφορίας**  
Κάθε εκλογέας ή υποψήφιος ή αντιπρόσωπος έχει δικαίωμα να υποβάλλει στην εφορευτική επιτροπή ενστάσεις για παραβάσεις του νόμου κατά την διάρκεια της ψηφοφορίας ,μέσα ή έξω από το εκλογικό κατάστημα. Οι ενστάσεις είναι **γραπτές** και  καταχωρίζονται  υποχρεωτικά  στο  βιβλίο πρακτικών .**Η υποβολή οποιασδήποτε ένστασης δεν διακόπτει την ψηφοφορία**. Για τις ενστάσεις και για κάθε άλλο ζήτημα που παρουσιάζεται κατά την διάρκεια της εκλογής αποφασίζει η εφορευτική επιτροπή αιτιολογημένα ,είτε αμέσως είτε **όταν τελειώσει η   
ψηφοφορία**  και τις αποφάσεις της τις καταχωρεί στα πρακτικά   
Ειδικά για την ακυρότητα των ψηφοδελτίων κάθε μέλος της Ε.Ε. ,ο Δικαστικός Αντιπρόσωπος ,οι υποψήφιοι ή οι αντιπρόσωποι τους μπορούν να διατυπώσουν ένσταση . Για την ένσταση αυτής της παραγράφου αποφασίζει η Ε.Ε. αφού ακούσει τον ΔΑ.

**ΨΗΦΟΦΟΡΙΑ**

Προηγείται η ψηφοφορία για την εκλογή των δημοτικών αρχών και αμέσως μετά ακολουθεί η ψηφοφορία για την εκλογή των περιφερειακών αρχών.

**ΠΡΟΣΟΧΗ:**

**α) στο σωστό φάκελο ,**

**β) στη σωστή σειρά ψηφοδελτίων και**

**γ) ο εκλογέας να ψηφίζει στη σωστή κάλπη.**

Ψηφοδέλτια :λευκό χαρτί

Φάκελοι :α) **Δημοτικές**, ο φάκελος είναι λευκής απόχρωσης που φέρει το γράμμα «Δ» απόχρωσης «βαθύ μπλε» σε έντονη γραμματοσειρά

β) **Περιφερειακές** Εκλογές: θαλασσιά απόχρωση και γράμμα Π.

Κάλπες (με επικόλληση εντύπου):

α) Δημοτικές Εκλογές: κίτρινο έντυπο «ΔΗΜΟΤΙΚΕΣ ΕΚΛΟΓΕΣ 2023».

β) Περιφερειακές Εκλογές: θαλασσί έντυπο «ΠΕΡΙΦΕΡΕΙΑΚΕΣ ΕΚΛΟΓΕΣ 2023».

Παραβάν (δύο σε κάθε εκλογικό τμήμα, με επικόλληση εντύπου):

α) Δημοτικές Εκλογές: κίτρινο έντυπο «ΔΗΜΟΤΙΚΕΣ ΕΚΛΟΓΕΣ 2023».

β) Περιφερειακές Εκλογές: θαλασσί έντυπο «ΠΕΡΙΦΕΡΕΙΑΚΕΣ ΕΚΛΟΓΕΣ 2023».

**Ψηφοφορία Δημοτικών Εκλογών:**

Ο Δικαστικός Αντιπρόσωπος παραδίδει στον εκλογέα **ένα μόνο λευκό φάκελο**, με την ένδειξη Δ , τον οποίο πρώτα **έχει σφραγίσει με τη σφραγίδα της Εφορευτικής Επιτροπής και μονογράψει και μια σειρά ψηφοδελτίων για ανάδειξη δημοτικών συμβούλων . Αφού ψηφίσει μέσα στο παραβάν,ρίχνει τον φάκελλο στην κάλπη των δημοτικών εκλογών**

**Ακολουθεί η ίδια διαδικασία με την ψηφοφορία των περιφερειακών εκλογών.μ΄ ένα μόνο** θαλασσή  **φάκελο**, με την ένδειξη Π .

- ***Απαγορεύεται να δοθεί δεύτερος φάκελος σε εκλογέα .Συνήθως τον πετάν ,όταν είναι στο παραβάν,μαζί με τα ψηφοδέλτιο που δεν χρησιμοποίησαν και ισχυρίζονται ότι δεν τους δώσαμε φάκελο.***

**- Απόδοση στον εκλογέα της ταυτότητάς μόνο αφού ψηφίσει σ΄όλες τις εκλογές.**

**ΑΠΟΠΕΡΑΤΩΣΗ ΤΗΣ ΨΗΦΟΦΟΡΙΑΣ**

Όταν λήξει η ψηφοφορία , κηρύσσεται η αποπεράτωση της και κλείνονται οι πόρτες του καταστήματος

**΄Άνοιγμα κάλπης –Καταμέτρηση φακέλων:**  
 **1) Εξαγωγή Αποτελέσµατος στα εκλογικά τµήµατα που η αρίθµησή τους λήγει σε 0,2,4,6,8:**

- Οι εφορευτικές επιτροπές αυτών των εκλογικών**,** µεταδίδουν πρώτα τα αποτελέσµατα των περιφερειακών εκλογών και µετά των δηµοτικών.

**2) Εξαγωγή Αποτελέσµατος στα εκλογικά τµήµατα που η αρίθµησή τους λήγει** σε**1,3,5,7,9** μεταδίδουν πρώτα τα αποτελέσματα των δημοτικών εκλογών (υπέρ συνδυασµών). Ακολουθεί η μετάδοση των αποτελεσμάτων των περιφερειακών εκλογών (υπέρ συνδυασμών).

**ΑΝΟΙΓΜΑ ΚΑΛΠΗΣ**

Ανοίγει η κάλπη και αριθμούνται οι φάκελοι πρώτα χωρίς να ανοιχθούν .  Στην πράξη κάνουμε δεσμίδες των πενήντα (50) -συνήθως- φακέλων που συγκρατούνται με λαστιχάκια  , για να γίνεται εύκολα επανέλεγχος .Εάν προκύψει διαφορά επαναλαμβάνεται η αρίθμηση ,εάν και πάλι προκύψει διαφορά αφαιρούνται οι τυχόν φάκελοι που δεν έχουν την σφραγίδα της ΕΕ άλλως στην τύχη αφαιρούνται τόσοι φάκελοι όσοι είναι οι πλεονάζοντες .Οι φάκελοι που έτσι αφαιρούνται ανοίγονται και σημειώνεται στο βιβλίο πρακτικών το περιεχόμενο των ψηφοδελτίων που είναι μέσα στον φάκελο τα οποία όμως δεν  υπολογίζονται στην διαλογή. Η ΕΕ σε κάθε περίπτωση διατυπώνει την γνώμη της στα πρακτικά για την αιτία της ύπαρξης πλεοναζόντων φακέλων εντός της κάλπης .Δεν προβλέπεται τι κάνουμε όταν οι φάκελοι είναι λιγότεροι,γι΄αυτό το  σημειώνουμε στο βιβλίο πρακτικών .Ανοίγουμε φακέλους,    ο Δικαστικός Αντιπρόσωπος παίρνει ένα-ένα τα ψηφοδέλτια στα χέρια του και ελέγχει την εγκυρότητά τους.

**-**Στη συνέχεια (για τα έγκυρα ψηφοδέλτια ) **Πάνω στο ψηφοδέλτιο ο ΔΑ:** ***1) καταγράφει  τον αύξοντα αριθμό του (ώστε το ψηφοδέλτιο να αποκτήσει ταυτότητα),***

***2) καταγράφει ολογράφως τον αριθμό των σταυρών του ή την ανυπαρξία τους (π.χ. κανένας, ένας, δύο κοκ),***

***3) μονογράφει τόσο στη σημείωσή του αυτή, όσο και δίπλα από κάθε σταυρό προτίμησης.***

 Ταυτόχρονα ο Γραμματέας και τα άλλα Μέλη της Εφορευτικής Επιτροπής καταχωρούν τον αριθμό του ψηφοδελτίου στη μερίδα (έναν αριθμό σε κάθε τετραγωνάκι) του συγκεκριμένου συνδυασμού και του συγκεκριμένου υποψηφίου (ή υποψηφίων) στα Βιβλία  διαλογής ψήφων υπέρ των Συνδυασμών και υπέρ των Υποψηφίων αντίστοιχα.

**ΕΡΓΥΡΑ-ΑΚΥΡΑ ΨΗΔΟΔΕΛΤΙΑ**

**ΠΡΟΣΟΧΗ**: Τα άκυρα και τα λευκά ψηφοδέλτια **δεν αριθμούνται ,ούτε καταγράφονται στους πίνακες διαλογής. Μονογράφονται και αναγράφονται στην πράξη που συντάσσεται στο τέλος της διαλογής των ψήφων.**

**Τα λευκά  ψηφοδέλτια δεν προσμετρούνται στα έγκυρα.**

- Κάθε άκυρο ψηφοδέλτιο συρράπτεται μαζί με το φάκελό του και τοποθετείται στη σωρό των άκυρων.

**Έγκυρο είναι το ψηφοδέλτιο που αντί για τον όρο «εκλογική περιφέρεια» εμφανίζει τον όρο «περιφερειακή ενότητα»**

**Για τις Δημοτικές Εκλογές,** ψηφοδέλτιο άλλης δημοτικής κοινότητας του οικείου δήμου είναι έγκυρο υπέρ του συνδυασμού και υπέρ των υποψηφίων δημοτικών συμβούλων, ενώ δεν λαμβάνονται υπόψη τυχόν σταυροί προτίμησης υποψηφίων συμβούλων δημοτικών κοινοτήτων / προέδρων δημοτικής κοινότητας.

**Για τις Περιφερειακές Εκλογές**, ψηφοδέλτιο άλλης εκλογικής περιφέρειας είναι άκυρο.

**Άκυρα**  ,όπως σε όλες τις Εκλογές, είναι τα ψηφοδέλτια :α) Όταν βρεθούν σε φάκελο που είναι διαφορετικός από αυτούς που έστειλε η Περιφέρεια.  
β) Όταν βρεθούν σε φάκελο περισσότερα από 1 ψηφοδέλτια του ιδίου ή άλλου συνδυασμού  
γ) Όταν τα ψηφοδέλτια δεν είναι έντυπα  
δ) Όταν δεν έχουν τις διαστάσεις που ορίζει η απόφαση του Υπουργού εσωτερικών   
ε) Όταν δεν είναι τυπωμένα σε λευκό χαρτί  
στ) Όταν τα ψηφοδέλτια   δεν είναι τυπωμένα με μαύρο χρώμα  
ζ) Όταν έχουν διάφορες εγγραφές , διαγραφές  , στίγματα ξέσματα,λέξεις φράσεις ,υπογραμμίσεις σχισίματα που έγινα σκόπιμα ή οτιδήποτε άλλο διακριτικό γνώρισμα που να παραβιάζεται το απόρρητο της ψηφοφορίας    
η) ο φάκελος είναι κενός ή δεν περιέχει ψηφοδέλτιο

Όπως έχει παγιωθεί νομολογιακά, διακριτικό γνώρισμα που παραβιάζει το απόρρητο της ψηφοφορίας αποτελεί μόνο εκείνο το σημείο, το οποίο, κατά τα διδάγματα της λογικής και της ανθρώπινης εμπειρίας, μπορεί να προσδιορίσει, αμέσως ή εμμέσως, τον εκλογέα που ψήφισε με το συγκεκριμένο ψηφοδέλτιο (μεταξύ άλλων, ΑΕΔ 20/2013 ΑΕΔ 9/2001, 40/1995, 26/1994, 39/1991, 36/1991, 33/1991, 31/1991, 14/1990. 11/1990, ΣτΕ 343/2004). Σε περίπτωση αμφιβολίας, το ψηφοδέλτιο πρέπει να θεωρείται έγκυρο, ενόψει της συνταγματικής κατοχύρωσης του εκλογικού δικαιώματος (μεταξύ άλλων ΑΕΔ 20/2013, 1/2009, 37/2008, 16/2005, 9/2001, 26/1999).

**ΤΗΛΕΓΡΑΦΗΜΑΤΑ**

   Μετά το τέλος της διαλογής των ψηφοδελτίων και αναγραφής των αποτελεσμάτων στους πίνακες διαλογής-**κατά συνδυασμό**  -συμπληρώνεται το τηλεγράφημα, παραδίδεται στον   υπεύθυνο υπάλληλο του Δήμου (αγγελιοφόρο)

Το τηλεγράφημα είναι τριπλό .Ένα πάει στο Δήμο,ένα στην Αντιπεριφέρεια και το πρωτότυπο πάει στο Πρωτοδικείο.

  Το ίδιο επαναλαμβάνεται και με τις άλλες κάλπες.

  Αφού στείλουμε τα τηλεγραφήματα  **που σφραγίζονται,υπογράφονται και φέρουν ολογράφως το ονοματεπωνυμο του ΔΑ** & για όλες τις εκλογές βγάζουμε αποτελέσματα συμβούλων .

**Αφού συμπληρώσουμε και υπογράψουμε τα βιβλία και τα τηλεγραφήματα, τα κλείνουμε ,(όπως τα υποδείγματα που ανήρτησε ο Δικηγορικός Σύλλογος) ετοιμάζουμε κάθε έναν σάκο ,ο οποίος θα παραδοθεί στο Πρωτοδικείο και θα περιέχει:**

Α) *Μέσα στον σάκο* θα βρίσκονται ΜΟΝΟ τα άκυρα, τα λευκά, και τα έγκυρα ψηφοδέλτια τοποθετημένα κατά συνδυασμό (πιασμένα με λαστιχάκι), ,διορισμοί εφορευτικής επιτροπής , **πιστοποιητικά εγγραφής στους εκλογικούς καταλόγους και** υπεύθυνες δηλώσεις εκλογέων (αν υπάρχουν). Όλες αυτές οι κατηγορίες σε ξεχωριστούς φακέλους και με αναγραφή του τι περιέχουν.Οι φάκελοι των εγκύρων, που χρησιμοποιήθηκαν δεν αποτελούν χρήσιμο υλικό και δεν πρέπει να τοποθετούνται στο σάκο.

Β) *Εκτός σάκου* για να μην υπάρξει πρόβλημα σχηματισμού ουράς και αρκετής ώρας αναμονής, να έχετε στο χέρι, ώστε να τα παραδώσετε στον Πρόεδρο Πρωτοδικών:

1) Αναφορά στον Έφορο

2) Eκλογικός κατάλογος

3) Βιβλίο Πράξεων Εφορευτικής Επιτροπής (Πρακτικό 1 & 2)

4) Βιβλίο διαλογής ψήφων

ΠΡΟΣΟΧΗ! Στα βιβλία διαλογής θα πρέπει στο τέλος της σειράς των σταυρών κάθε συνδυασμού και κάθε υποψήφιου να αναγραφεί ο συνολικός αριθμός των σταυρών που έλαβε και ολογράφως

.5) Πρωτόκολλο ψηφοφορίας

**Παράδοση στην ΠΕΡΙΦΕΡΕΙΑ**

Στο κτίριο της πρώην Νομαρχίας (Μητροπόλεως 44) παραδίδουμε το

**α) Πρακτικό Νο 2 για Περιφερειάρχη και**

**β )Πρακτικό Νο 2 για Αντιπεριφερειάρχη**

**β)Το τηλεγράφημα**

**Παράδοση στον ΔΗΜΑΡΧΟ**

Στο κτίριο της Δημαρχίας παραδίδουμε το

**Πρακτικό Νο 2 για Δήμαρχο** και την ΣΦΡΑΓΙΔΑ

  - Επειδή η μη παράδοση των παραπάνω εγγράφων συνεπάγεται κυρώσεις (πειθαρχικές και ποινικές) για το Δικαστικό Αντιπρόσωπο **πρέπει για κάθε παράδοση να λαμβάνει απόδειξη**

**ΕΠΑΝΑΛΕΙΠΤΙΚΕΣ**

Σε περίπτωση επαναληπτικής ψηφοφορίας στις 15 Οκτωβρίου 2023, αυτή διεξάγεται στα ίδια εκλογικά τμήματα, με τις ίδιες εφορευτικές επιτροπές και τους ίδιους δικαστικούς αντιπροσώπους, σύμφωνα με τις διατάξεις των άρθρων 25 παρ. 7 και 58 παρ. 7 του ν. 4804/2021 για τις δημοτικές και περιφερειακές εκλογές, αντίστοιχα. Εάν στο ίδιο εκλογικό τμήμα διενεργηθεί επαναληπτική ψηφοφορία για τις δημοτικές και τις περιφερειακές εκλογές, ομοίως θα ακολουθηθεί η ίδια διαδικασία, δηλαδή προηγείται η ψηφοφορία για τις δημοτικές αρχές και αμέσως μετά ακολουθεί η ψηφοφορία για τις περιφερειακές αρχές, με μόνη διαφορά ότι δεν απαιτείται σταυρός προτίμησης υποψηφίου

ΕΠΙΣΗΣ προβλέπεται η χρήση νέων ψηφοδελτίων (χωρίς αναγραφή των υποψηφίων δημοτικών ή περιφερειακών συμβούλων), αλλά σε περίπτωση χρήσης του ψηφοδελτίου της πρώτης Κυριακής, αυτό είναι έγκυρο.

**Σημειώσεις:**

**- Για οποιοδήποτε πρόβλημα ή απορία την ημέρα των εκλογών, απευθυνθείτε στον ΄Εφορο Δικαστικών Αντιπροσώπων.**

**-Μέσα στο σάκο υπάρχουν εκτός από την εκλογική νομοθεσία,υπάρχουν και εγκύκλιοι,που μεταξύ των άλλων μπορεί να έχουν και πρόσφατες ενημερώσεις, που θέλουν την προσοχή μας.**

***Εύχομαι καλή επιτυχία***

**Βέροια 4 Οκτωβρίου 2023**

**΄Ολγα Κυριακίδου (τηλ.6973.330903)**